Assaɣ igerrez gar Σli akked wid i as-yeqqaren neɣ i as-iseɣtayen, imi ur yettagi ara azɣan n wiyiḍ. Yelli akk tiwwura i kra n win ara d-yawin takti yelhan neɣ tamaynut di tutlayt, imi ay-agi yesnernay yernu yessebɣar timusniwin-is imi d netta i yeqqaren : Skud ur nemmut ad neḍleb tamusni s yis ara neqḍeε tiɣermiwin i aɣ-yeǧǧan s tmusni i neǧǧa s waṭas n leqrun. Daɣ netta, ur yeḥbis ara iman-is kan deg yiwen n udlis ɣas akken i dyejmeε timucuha i as-d-teḥka yemma-s i wakken ad iḥareb fell-sent, yeqqar idlisen n yimura imeqqranen deg umaḍal. Γef waya yesuɣel-d kra n yiḍrisen i t-iεeǧben mliḥ ɣer tmaziɣt labeεda ticeqqufin n umezggun, yecban: nnig tilla, „A huis clos“ n Jean Paul Sartre. Σli s wayen akk yura ɣas akken d ameɛdur ur ileḥḥu ur yettbedda, ur yezmir ad yeknu imi iɣes n uεrur-is yerreẓ. Iḍarren-is kerfen d ayemi ur yettruḥu ara s aɣerbaz ukkud d tezyiwin-is.